**Κεφ. 7ο**

**ΑΚΑΘΑΡΙΣΤΟ ΕΓΧΩΡΙΟ ΠΡΟΪΟΝ**

**Ασκήσεις**

**7ου κεφ.**

**1)** Έστω ότι έχουμε τα ακόλουθα δεδομένα

Έτος Δ.Τ. Α.Ε.Π.τ.τ. ( δις )

1996 100 20

1997 120 24

1998 140 35

Να βρεθεί η πραγματική ποσοστιαία μεταβολή του Α.Ε.Π. μεταξύ των ετών 1997 και 1998, σε σταθερές τιμές α) του 1996 και β) του 1997.

**\_\_\_\_\_\_\_\_\_\_\_\_\_\_\_**

**2)** Μία οικονομία παρουσιάζει τα εξής στοιχεία

Έτος Α.Ε.Π.τ.τ.( δις )

1. 35
2. 40

Οι τιμές από το 1999 στο 2000 αυξήθηκαν κατά 10%. Να υπολογίσετε την πραγματική μεταβολή μεταξύ των ετών 1999-20000, σε σταθερές τιμές του 2000.

\_\_\_\_\_\_\_\_\_\_\_\_\_\_\_\_\_

**3)**Δίνεται ο πίνακας

Έτος Α.Ε.Π.τ.τ. Α.Ε.Π.στ.τ.

1999 34 34

2000 48 38

Να βρεθεί η ποσοστιαία μεταβολή του Δ.Τ. μεταξύ των ετών 1999-2000.

**Ερωτήσεις**

**7ου κεφ.**

**Ερωτήσεις Σ-Λ**

1) Η μικροοικονομική ανάλυση εξετάζει τα οικονομικά φαινόμενα σε μία μικρή χρονική περίοδο.

2) Η μακροοικονομική ανάλυση εξετάζει τη συμπεριφορά της συνολικής οικονομίας δηλ. τα οικονομικά προβλήματα ως ένα σύνολο αλληλοεξαρτώμενων μεγεθών, χωρίς να δίνει έμφαση στη συμπεριφορά κάθε μονάδας χωριστά.

3) Ακαθάριστο Εγχώριο Προιόν είναι η συνολική αξία σε χρηματικές μονάδες των τελικών και ενδιάμεσων αγαθών που παράγονται σε μια χώρα σ΄ένα συγκεκριμένο έτος.

4) Το ονομαστικό Α.Ε.Π. μπορεί να μεταβληθεί μόνο με μεταβολή ποσοτήτων.

5) Το Α.Ε.Π. σε τρέχουσες τιμές λέγεται και Ονομαστικό Α.Ε.Π. ενώ το Α.Ε.Π. σε σταθερές τιμές έτους βάσης λέγεται Πραγματικό Α.Ε.Π.

6) Το Α.Ε.Π. σε σταθερές τιμές μετράει την αξία της συνολικής παραγωγής σε τιμές του έτους βάσης.

7) Το Α.Ε.Π. σε σταθερές τιμές του έτους βάσης μετρά τις πραγματικές μεταβολές του προϊόντος από έτος σε έτος.

8) Το πραγματικό Α.Ε.Π. μπορεί να μεταβληθεί μόνο με μεταβολή ποσοτήτων ενώ το Α.Ε.Π. σε τρέχουσες τιμές μπορεί να μεταβληθεί είτε με μεταβολή ποσοτήτων είτε με μεταβολή τιμών.

9) Το Α.Ε.Π. είναι δείκτης ποσοτικός που αγνοεί τη σύνθεση και την κατανομή της παραγωγής.

**Ερωτήσεις πολλαπλής επιλογής**

1) Ο δείκτης ή αποπληθωριστής τιμών εκφράζει:

α) την τιμή σε μια χρονική περίοδο ως προς την τιμή σε μια άλλη

χρονική περίοδο που επιλέγεται τυχαία ως βάση σύγκρισης.

β) την τιμή σε μια χρονική περίοδο που επιλέγεται τυχαία ως βάση

σύγκρισης ως προς την τιμή σε μια άλλη χρονική περίοδο.

γ) Το Α.Ε.Π.σε τρέχουσες τιμές προς το Α.Ε.Π.σε σταθερές τιμές.

δ) Το Α.Ε.Π.σε σταθερές τιμές προς το Α.Ε.Π.σε τρέχουσες τιμές.

2) Για να βρούμε το Α.Ε.Π. σε σταθερές τιμές

α) διαιρούμε το Α.Ε.Π. σε τρέχουσες τιμές με το Δ.Τ. του έτους και

πολλαπλασιάζουμε με 100.

β) διαιρούμε το πραγματικό Α.Ε.Π. με το Δ.Τ. του έτους και

πολλαπλασιάζουμε με 100.

γ) διαιρούμε το Α.Ε.Π. σε τρέχουσες τιμές με τις τιμές του έτους

βάσης και πολλαπλασιάζουμε με 100.

δ) διαιρούμε το πραγματικό Α.Ε.Π. με τις τιμές του έτους βάσης και

πολλαπλασιάζουμε με 100.